ꯅꯤꯡꯊꯧ ꯀꯅꯥꯅ ꯑꯣꯢꯒꯅꯤ?

"ꯅꯤꯡꯊꯧ ꯀꯅꯥꯅ ꯑꯣꯢꯒꯅꯤ?" ꯋꯥꯔꯤ ꯑꯁꯤ ꯀꯪꯂꯩꯄꯥꯛꯀꯤ ꯅꯤꯡꯊꯧ, ꯂꯩꯃ, ꯃꯆꯥꯏꯄꯨꯡꯉꯣ ꯳ ꯑꯃꯗꯤ ꯃꯆꯥꯏꯄꯦꯝꯃ ꯱ꯒꯤ ꯋꯥꯔꯤꯅꯤ ꯫ ꯋꯥꯔꯤ ꯑꯁꯤ ꯅꯤꯡꯊꯧ ꯑꯃꯗꯤ ꯂꯩꯃ ꯑꯅꯤꯅ ꯃꯈꯣꯢꯒꯤ ꯃꯆꯥ ꯃꯌꯥꯝ ꯃꯔꯛꯇꯒꯤ ꯀꯔꯝꯕꯅ ꯇꯨꯡꯒꯤ ꯂꯩꯄꯥꯛ ꯄꯥꯟꯅꯕ ꯃꯤꯁꯛ ꯑꯣꯢꯒꯅꯤ ꯈꯟꯕꯒꯤ ꯋꯥꯔꯤꯅꯤ ꯫NCERT. Marigold Book Five: Textbook in English for Class V. National Council of Educational Research and Training. ISBN 978-81-7450-813-3.Who Will be Ningthou?. Spark-India. ISBN 978-81-88733-31-6.

 ꯁꯝꯂꯞꯄ ꯋꯥꯔꯤ 
ꯀꯪꯂꯩꯄꯥꯛꯇ ꯅꯤꯡꯊꯧ ꯑꯃꯗꯤ ꯂꯩꯃ ꯑꯅꯤꯈꯛ ꯄꯥꯂꯝꯃꯤ ꯫ꯃꯈꯣꯢꯅꯤꯅ ꯃꯈꯣꯢꯒꯤ ꯃꯤꯌꯥꯝꯕꯨ ꯌꯥꯝ ꯅꯨꯡꯁꯤꯅ ꯈꯟꯖꯔꯝꯃꯤ ꯫ ꯃꯈꯣꯢ ꯑꯅꯤꯅ ꯃꯈꯣꯢꯒꯤ ꯂꯩꯄꯥꯛꯀꯤ ꯌꯥꯢꯐꯅꯕ ꯑꯃꯗꯤ ꯅꯨꯡꯉꯥꯢꯅꯕꯇ ꯈꯟꯖꯔꯝꯃꯤ ꯫ ꯑꯗꯨꯒ ꯑꯃꯨꯛꯁꯨ ꯀꯪꯂꯩꯄꯥꯛꯀꯤ ꯂꯩꯄꯥꯛ ꯃꯤꯌꯥꯝꯅ ꯃꯈꯣꯢꯒꯤ ꯅꯤꯡꯊꯧ ꯑꯃꯗꯤ ꯂꯩꯃ ꯑꯅꯤꯕꯨꯁꯨ ꯌꯥꯝꯅ ꯅꯨꯡꯁꯤꯖꯔꯝꯃꯤ ꯫ ꯎꯆꯦꯛ, ꯁꯥ ꯉꯥ ꯑꯃꯗꯤ ꯑꯇꯩ ꯊꯋꯥꯢ ꯄꯥꯟꯕꯁꯤꯡꯅꯐꯥꯎ ꯃꯈꯣꯢ ꯑꯅꯤꯕꯨ ꯌꯥꯝꯅ ꯅꯨꯡꯁꯤꯖꯔꯝꯃꯤ ꯫ ꯅꯤꯡꯊꯧ ꯑꯃꯗꯤ ꯂꯩꯃ ꯑꯅꯤꯒꯤ ꯃꯆꯥ ꯴ ꯂꯩꯔꯝꯃꯤ ꯫ ꯃꯆꯥ ꯴ꯒꯤ ꯃꯅꯨꯡꯗ ꯳ꯗꯤ ꯃꯆꯥꯏꯄꯨꯡꯉꯣꯁꯤꯡꯅꯤ ꯑꯃꯗꯤ ꯱ꯅ ꯃꯆꯥꯏꯄꯦꯝꯃ ꯑꯃꯅꯤ ꯫ ꯃꯆꯥꯏꯄꯦꯝꯃꯒꯤ ꯃꯤꯡ ꯁꯅꯥꯇꯣꯝꯕꯤ ꯀꯧꯏ ꯫ ꯃꯆꯥꯏꯄꯦꯝꯃ ꯁꯅꯥꯇꯣꯝꯕꯤ ꯃꯄꯨꯛꯆꯦꯜ ꯁꯦꯡꯕꯤ ꯑꯃꯗꯤ ꯃꯄꯨꯛꯆꯦꯜ ꯆꯥꯎꯕꯤ ꯅꯨꯄꯤ ꯑꯃꯅꯤ ꯫ ꯃꯍꯥꯛꯄꯨ ꯃꯤꯄꯨꯝ ꯈꯨꯗꯤꯡꯃꯛꯅ ꯅꯨꯡꯁꯤꯖꯔꯝꯃꯤ ꯫ ꯅꯤꯡꯊꯧꯅ ꯇꯨꯡꯒꯤ ꯂꯩꯄꯥꯛ ꯄꯥꯜꯍꯧꯒꯗꯕ ꯃꯤꯁꯛ ꯑꯃ ꯃꯍꯥꯛꯀꯤ ꯃꯆꯥ ꯃꯌꯥꯝ ꯃꯔꯛꯇꯒꯤ ꯈꯟꯗꯣꯛꯄ ꯄꯥꯝꯂꯝꯃꯤ ꯫ ꯃꯍꯥꯛꯅ ꯃꯍꯥꯛꯀꯤ ꯃꯆꯥꯅꯨꯄꯥ ꯳ꯕꯨ ꯆꯥꯡꯌꯦꯡ ꯇꯧꯔꯝꯃꯤ ꯫ ꯆꯥꯡꯌꯦꯡ ꯑꯗꯨꯅ ꯃꯆꯥꯏꯄꯨꯡꯉꯣ ꯳ꯗꯒꯤ ꯀꯅꯥꯅ ꯂꯩꯄꯥꯛꯀꯤ ꯂꯨꯆꯤꯡꯕ ꯑꯣꯢꯅꯕꯒꯤ ꯃꯇꯤꯛ ꯃꯌꯥꯢ ꯆꯦꯟꯕꯒꯦ ꯍꯥꯢꯕꯗꯨ ꯌꯦꯡꯂꯝꯃꯤ ꯫ ꯑꯗꯨꯕꯨ ꯅꯤꯡꯊꯧ ꯅꯤꯡꯕ ꯀꯥꯢꯈꯤꯔꯝꯃꯤ ꯫ ꯃꯁꯤꯒꯤ ꯃꯔꯝꯗꯤ ꯃꯍꯥꯛꯀꯤ ꯃꯆꯥꯅꯨꯄꯥ ꯳ꯃꯛ ꯂꯩꯄꯥꯛꯀꯤ ꯂꯨꯆꯤꯡꯕ ꯑꯣꯢꯅꯕꯒꯤ ꯃꯇꯤꯛ ꯃꯌꯥꯢ ꯆꯦꯟꯂꯝꯗꯦ ꯫ ꯑꯗꯨꯅ ꯅꯤꯡꯊꯧꯅ ꯃꯍꯥꯛꯀꯤ ꯃꯆꯥꯅꯨꯄꯤ ꯁꯅꯥꯇꯣꯝꯕꯤꯕꯨ ꯇꯨꯡꯒꯤ ꯂꯩꯄꯥꯛ ꯄꯥꯟꯅꯕ ꯃꯤꯑꯣꯢ ꯑꯣꯢꯅ ꯂꯥꯎꯊꯣꯛꯈꯤꯔꯝꯃꯤ ꯫ ꯃꯁꯤꯒꯤ ꯃꯔꯝꯗꯤ ꯃꯆꯥꯏꯄꯦꯝꯃ ꯁꯅꯥꯇꯣꯝꯕꯤ ꯃꯄꯨꯛꯆꯦꯜ ꯁꯦꯡꯕꯤ, ꯃꯄꯨꯛꯆꯦꯜ ꯆꯥꯎꯕꯤ ꯑꯃꯗꯤ ꯃꯤꯅꯨꯡꯁꯤ ꯆꯥꯎꯕꯤ ꯃꯤꯁꯛ ꯑꯃꯅꯤ ꯫ ꯁꯅꯥꯇꯣꯝꯕꯤꯅ ꯃꯍꯥꯛꯀꯤ ꯂꯩꯄꯥꯛꯀꯤ ꯃꯤꯌꯥꯝꯕꯨ ꯅꯨꯡꯁꯤꯕꯇ ꯅꯠꯇꯅ ꯃꯍꯥꯛꯀꯤ ꯂꯩꯄꯥꯛꯀꯤ ꯃꯤꯌꯥꯝꯒꯤ ꯑꯋꯥ ꯑꯅꯥ ꯄꯨꯝꯅꯃꯛ ꯎꯕ ꯉꯝꯂꯝꯃꯤ ꯫ ꯃꯍꯥꯛꯅ ꯁꯥ ꯎꯆꯦꯛꯇ ꯅꯠꯇꯅ ꯎ ꯋꯥꯁꯤꯡꯕꯨꯁꯨ ꯆꯞ ꯃꯥꯟꯅꯅ ꯅꯨꯡꯁꯤꯖꯔꯝꯃꯤ ꯫ ꯃꯔꯝ ꯄꯨꯝꯅꯃꯛ ꯑꯁꯤꯅ ꯂꯩꯄꯥꯛꯀꯤ ꯃꯤꯌꯥꯝꯅꯁꯨ ꯃꯈꯣꯢꯒꯤ ꯇꯨꯡꯂꯝꯆꯠꯀꯤ ꯂꯩꯃꯗ ꯑꯄꯦꯟꯕ ꯄꯣꯛꯆꯔꯝꯃꯤ ꯫

 ꯄꯥꯎꯇꯥꯛ ꯄꯥꯎꯆꯦꯜ 
ꯋꯥꯔꯤ ꯑꯁꯤꯅ ꯑꯇꯥꯕ ꯑꯄꯥꯕꯁꯤꯡꯗ ꯑꯄꯨꯟꯕ ꯑꯃꯗꯤ ꯅꯨꯡꯁꯤ ꯆꯥꯟꯅꯕ ꯄꯨꯔꯛꯄ ꯑꯐꯕ ꯂꯨꯆꯤꯡꯕ ꯑꯃ ꯑꯣꯢꯅꯕꯒꯤꯗꯃꯛꯇ ꯃꯤꯅꯨꯡꯁꯤ ꯆꯥꯎꯕ ꯃꯊꯧ ꯇꯥꯢ ꯍꯥꯢꯕ ꯇꯥꯛꯂꯤ ꯫

 ꯃꯇꯦꯡ ꯂꯧꯔꯛꯐꯝ